Etelä-Karjalan hyvinvointialue toivoo asukkaiden näkökulmaa yhdenvertaisuuden ja sukupuolten tasa-arvon tilasta palveluissaan

Etelä-Karjalan hyvinvointialueella valmistellaan parhaillaan hyvinvointialueen palveluja, toimintaa ja päätöksentekoa koskettavaa toiminnallista sukupuolten tasa-arvo- ja yhdenvertaisuussuunnitelmaa. Toiminnallista suunnitelma tehdään yhdessä – asukkaita, asiakkaita ja henkilöstöä eri tavoin osallistaen.   Asiakkaat pääsevät ottamaan kantaa anonyymisti Etelä-Karjalan hyvinvointialueen sosiaali-, terveys- ja pelastuspalveluiden yhdenvertaisten ja tasa-arvoisten palvelujen toteutumisesta Polis-kyselyalustan kautta.  Alustalla on väitteitä, joita voi äänestää olemalla samaa mieltä, eri …